BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

OPĆINA KLADANJ

JAVNA USTANOVA MJEŠOVITA SREDNJA ŠKOLA

„MUSA ĆAZIM ĆATIĆ“

Broj : 566-1 /21

Datum, 23. 08.2021. godine

Na osnovu člana 129. stav (1) i (2) Zakona o srednjem obrazovanju i odgoju-prečišćeni tekst („Sl. novine TK“, broj: 10/20), člana 16. stav (4) Zakona o izmjenama i dopunana Zakona o srednjem obrazovanju i odgoju („Sl.novine TK“, broj 11/20, 8/21 i 11/21), Kriterija o utvrđivanju uslova na kojih se vrši izbor i imenovanje kandidata za direktora srednje škole čiji je osnivač Skupština Tuzlanskog kantona („Sl.novine TK 11/14) i Odluke o raspisivanju konkursa za izbor i imenovanje direktora Javne ustanove Mješovite srednje škole „Musa Ćazim Ćatić“ broj: 566/21 od 26.05.2021. godine, donesenoj od strane Privremenog Školskog odbora, Javna ustanova Mješovita srednja škola „ Musa Ćazim Ćatić “ Kladanj, raspisuje

K O N K U R S

za izbor i imenovanje direktora Javne ustanove Mješovite srednje škole „ Musa Ćazim Ćatić “ Kladanj

Raspisuje se Konkurs za izbor i imenovanje direktora Javne ustanove Mješovita srednja škola

„ Musa Ćazim Ćatić “ Kladanj na mandatni period od 4 (četiri) godine.

Opis poslova

Direktor škole rukovodi školom i obavlja druge poslove u skladu sa članom 132. Zakonom o srednjem obrazovanju i odgoju- prečišćeni teks („Sl. novine TK“, br.10/20), Zakona o izmjenama i dopunana Zakona o srednjem obrazovanju i odgoju („Sl.novine TK“, broj 11/20, 8/21 i 11/21) i drugim važećim propisima kojima su propisane nadležnosti direktora srednje škole koje imaju status javne ustanove, odnosno kojim je uređen sistem rukovođenja javnim ustanovama srednjeg obrazovanja na području Tuzlanskog kantona.

Opći uslovi

Kandidat za direktora škole dužan je ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX. (1) Ustava BiH,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova

nastavnika, pedagoga ili direktora škole.

Posebni uslovi

Kandidat za direktora škole, pored općih uslova dužan je ispunjavati i sljedeće posebne uslove:

a) da ispunjava uslove za nastavnika ili pedagoga u skladu sa nastavnim planom i programom škole u kojoj konkuriše,

b) da ima odgovarajući nivo obrazovanja- visoka stručna sprema ili ekvivalent i stručno zvanje u određenoj oblasti,

c) da ima položen stručni ispit sa samostalan rad na poslovima nastavnika ili pedagoga,

d) da ima najmanje pet godina radnog iskustva na poslovima nastavnika ili pedagoga osnovne ili srednje škole,

e) da ima program rada i razvoja škole za period na koji se imenuje direktor,

f) da se ističe organizacionim sposobnostima,

Smetnje za imenovanje direktora

(1) Za direktora škole ne može biti imenovano lice kod kojeg postoje smetnje za imenovanje propisane

članom 128. Zakona o srednjem obrazovanju i odgoju-prečišćeni tekst („ Sl. novine TK “, br. 10/20) i Zakona o izmjenama i dopunama Zakona o srednjem obrazovanju i odgoju („Sl.novine TK“, broj:11/20, 8/21 i 11/21), odnosno lice:

a) koje je pravosnažno osuđivano za krivično djelo koje ga po članu 105. stav ( 1 ) Zakona o srednjem obrazovanju i odgoju - prečišćeni tekst („ Sl. novine TK “, br. 10/20) čini nepodobnim za rad sa djecom,

b) na koje se odnosi član IX 1.Ustava Bosne i Hercegovine,

c) koje je član izvršnih organa političkih partija,

d) koje ima direktan finansijski ili drugi lični interes u školi u kojoj se kandiduje koji bi mogao dovesti do

sukoba interesa sa njegovom dužnošću direktora,

e) kojem je u posljednje tri godine prije dana objavljivanja konkursa bio otkazan ugovor o radu zbog disciplinske

odgovornosti ili kojem je u istom periodu izrečena disciplinska mjera otpusta iz državne službe,

f) koje je pravosnažno osuđeno za neko od krivičnih djela iz člana 105.stav ( 1 ) Zakona o srednjem obrazovanju

i odgoju-prečišćeni tekst („ Sl. novine TK “, br. 10/20), koje je kažnjavano iz oblasti privrednog prestupa,

kojem je izrečena zaštitna mjera zabrane vršenja poslova direktora, nastavnika ili pedagoga škole ili koje u

mandatnom periodu stiče uslove za odlazak u penziju shodno odredbama Zakona o radu,

g) koje je u školi u koju se kandiduje bilo na dužnosti direktora dva uzastopna puna mandata,

h) koje je zbog svoje krivice bilo razriješeno dužnosti direktora neke od odgojno-obrazovnih ustanova i

i) u drugim slučajevima utvrđenim zakonom, drugim propisima ili pravilima škole.

(2) Lice može biti imenovano za direktora iste škole više puta, ali ne više od dva uzastopna puna mandata. Imenovanje za vršioca dužnosti direktora tog ili drugog lica između dva mandata, odnosno razrješenje sa dužnosti direktora škole prije isteka vremena na koje je imenovan iz razloga propisanog članom 134.stav (1) tačka a) Zakona o srednjem obrazovanju i odgoju, ne prekida uzastopnost mandata u odnosu na lice koje se javlja kao kandidat za direktora škole.

Za direktora škole ne može biti imenovano lice koje ne ispunjava opće i posebne uslove konkursa.

Prilikom prijavljivanja na konkurs kandidati su dužni dostaviti dokaz o ispunjavanju općih i posebnih uslova konkursa, odnosno dostaviti dokumentaciju i to:

1.Prijavu na konkurs koja sadrži kraću biografiju,

2. Uvjerenje o državljanstvu,

3. Ovjerenu izjavu da se na njega ne odnosi član IX. (1) Ustava Bosna i Hercegovine,

4. Ovjerenu izjavu da nije osuđivan za krivično djelo,

5. Uvjerenje izdato od strane nadležnog suda da nije kažnjavan iz oblasti privrednog prestupa i da mu nije

izrečena zaštitna mjera zabrane vršenja poslova nastavnika, pedagoga ili direktora škole,

6.Dokaz o stručnoj spremi,

7. Uvjerenje o položenom stručnom ispitu za samostalan rad u oblasti obrazovanja, na poslovima nastavnika ili

pedagoga škole,

8. Potvrda/uvjerenje izdato od strane škole da ima najmanje pet godina radnog iskustva na poslovima nastavnika

ili pedagoga,

9. Program rada i razvoja škole za period na koji se imenuje direktor,

10.Ovjerenu izjavu da nije pravosnažno osuđivan za neko iz krivičnih djela iz člana 105. stav (1) Zakona o

srednjem obrazovanju i odgoju - prečišćeni tekst („Sl. novine TK“, br. 10/20, 11/20, 8/21 i 11/21) koje ga

čine nepodobnim za rad sa djecom, da nije kažnjavan iz oblasti privrednog prestupa, da mu nije izrečena

zaštitna mjera zabrane vršenja poslova nastavnika, pedagoga ili direktora škole ili da u mandatnom periodu

ne stiče uslove za odlazak u penziju shodno odredbama Zakona o radu,

11. Ovjerenu izjavu da nije član izvršnih organa političkih partija,

12. Ovjerenu izjavu da nema direktan finansijski ili drugi lični interes koji bi mogao dovesti do sukoba interesa

sa njegovom dužnošću direktora,

13.Ovjerenu izjavu da mu u posljednje tri godine prije dana objavljivanja konkursa nije otkazan ugovor o radu

zbog disciplinske odgovornosti ili u istom periodu izrečena disciplinska mjera otpusta iz državne službe,

14.Ovjerenu izjavu da zbog svoje krivice nije razriješen dužnosti direktora neke od odgojno-obrazovnih

ustanova,

15. Ovjerenu izjavu da u JU Mješovita srednja škola „ Musa Ćazim Ćatić “ Kladanj nije imenovan na dužnost

direktora dva uzastopna puna mandata.

Dokumentaciju traženu konkursom, kandidati dužni su dostaviti u originalu ili ovjernoj kopiji ne stariju od 6 mjeseci.

Pod ovjerenom kopijom i ovjerenom izjavom podrazumijeva se izjava ovjerena od strane nadležnog organa (općinske/gradske službe ili notara).

Kandidat koji bude izabran i imenovan za direktora škole dužan je prije stupanja na dužnost dostaviti uvjerenje nadležne zdravstvene ustanove da je zdravstveno sposoban za obavljanje poslova direktora škole ne starije od tri mjeseca i izjavu ovjerenu od strane nadležnog organa o odstupanju sa pozicije predsjednika ili člana školskog odbora ukoliko je u tom momentu obavljao navedenu dužnost.

Odluku o izboru i imenovanju direktora škole, nakon provedene konkursne procedure, donosi Školski odbor, uz prethodno pribavljeno stručno mišljenje Pedagoškog zavoda Tuzlanskog kantona i prethodnu saglasnost Ministarstva obrazovanja i nauke Tuzlanskog kantona, te vlastite ocjene dostavljenog programa rada i razvoja škole za period na koji se imenuje direktor.

O rezultatima konkursa kandidati će biti pismeno obaviješteni,u roku od 8 dana od dana donošenja Odluke o izboru i imenovanju direktora škole.

Odluka Školskog odbora o izboru i imenovanju direktora škole je konačna i protiv iste se ne može izjaviti žalba, ali se može pokrenuti sudski postupak.

Konkurs ostaje otvoren 15 dana od dana objavljivanja u dnevnom listu **„**Dnevni avaz**“.**

Neblagovremene i nepotpune prijave neće se razmatrati

Prijavu na konkurs, zajedno sa traženom dokumentacijom, kandidat dostavlja neposredno na protokol škole ili putem pošte, preporučeno adresu:

JU Mješovita srednja škola „ Musa Ćazim Ćatić “

ul.Kladanjske brigade 88 a

75 280 Kladanj

sa naznakom

„Prijava na Konkurs za izbor i imenovanje direktora JU Mješovite srednje škole

„ Musa Ćazim Ćatić “ - Ne otvarati“.